Aɣbel n umgared gar uẓayer n tmeṭṭut d win n urgaz, yella-d d asentel n wacḥal n tewsatin n usenfali n umdan am umezruy, tusna n tmetti, akked tsekla, taneggarut-a ma numen belli  d lemri n tmetti, i dyeskanen azalen-is, ansayen-is, d yidelsan-is, tettawi-aɣ-d tugna iseḥḥan n umdan, s usnulfu aseklan yemxalafen (ungal, tamedyazt, amezgun, timucuha...). Ɣas ula ma tawsit anda amaru yettmeslay-d s waṭas ɣef umdan, d ungal. 1 acku ungal deg-s amaru yettawi-aɣ-d ayen iḍerrun deg tudert n yal ass, am wakken i yenna L. Goldman Talɣa tangalant teskanaɣ-d ayen iḍerrun deg tudert n yal ass s udem aseklan 2.